SAPPE วิ่ง 5% ออลไทม์ไฮ ขานรับกำไร Q1 โต 97% พ่วงเข้า MSCI
SAPPE ราคาหุ้นทำออลไทม์ไฮ ขานรับกำไรไตรมาส 1/66 โต 97% แตะ 275 ล้านบาท ยอดขายในและต่างประเทศเพิ่มขึ้น พร้อมเข้า MSCI Global Small Cap Index
SAPPE ราคาหุ้นทำออลไทม์ไฮ ขานรับกำไรไตรมาส 1/66 โต 97% แตะ 275 ล้านบาท ยอดขายในและต่างประเทศเพิ่มขึ้น พร้อมเข้า MSCI Global Small Cap Index
12 พ.ค. 2566

ผู้สื่อข่าวรายงานว่า วันนี้ (12 พ.ค. 66) ราคาหุ้น บริษัท เซ็ปเป้ จำกัด (มหาชน) หรือ SAPPE ล่าสุด ณ เวลา 10:00 น. เปิดตลาดภาคเช้าอยู่ที่ระดับ 69.25 บาท บวก 3.50 บาท หรือ 5.32% สูงสุดที่ระดับ 70.00 บาท ต่ำสุดที่ระดับ 69.00 บาท ด้วยมูลค่าการซื้อขาย 16.00 ล้านบาท จนราคาหุ้นปรับตัวขึ้นทำออลไทม์ไฮ

โดยราคาหุ้น SAPPE ปรับตัวขึ้นขานรับผลประกอบการไตรมาส 1 สิ้นสุดวันที่ 31 มีนาคม 2566 บริษัทมีกำไรสุทธิ 274.79 ล้านบาท เพิ่มขึ้น 79% เมื่อเทียบกับงวดเดียวของปีก่อนมีกำไรสุทธิ 153.39 ล้านบาท โดยเป็นผลมาจากบริษัทฯมีรายได้จากการขายทั้งในประเทศและต่างประเทศปรับตัวขึ้นมาก
นอกจากนี้บริษัทยังได้ถูกปรับเข้า MSCI Global Small Cap Index อีกด้วย